Document ID: 32001D0867

Komisijas Lēmums
(2001. gada 3. decembris),
ar kuru groza Padomes Direktīvu 90/539/EEK attiecībā uz veselības sertifikātiem Kopienas iekšējai tirdzniecībai ar mājputniem un inkubējamām olām
(izziņots ar dokumenta numuru C(2001) 3821)
(Dokuments attiecas uz EEZ)
(2001/867/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājputniem un inkubējamām olām un to importu no trešām valstīm [1], kurā jaunākie grozījumi izdarīti ar Komisijas Direktīvu 2000/505/EK [2], un jo īpaši tās 34. pantu,
tā kā:
(1) Direktīvas 90/539/EEK IV pielikumā norādītajos sertifikātos, ko izmanto Kopienas iekšējai tirdzniecībai ar mājputniem un inkubējamām olām, nav iekļauta informācija par mājputnu un inkubējamu olu vakcināciju pret Ņūkāslas slimību.
(2) Ņūkāslas slimības uzliesmojumu laikā Kopienā gūtā pieredze liecina, ka informācijai par vakcināciju, kas veikta pašiem mājputniem vai pamata ganāmpulkam, no kura iegūti diennakti veci cāļi vai inkubējamas olas, ir īpaša nozīme epizootioloģiskajā izpētē.
(3) Jānodrošina tas, lai informācija par vakcināciju pret Ņūkāslas slimību būtu iekļauta veselības sertifikātos, kas paredzēti Kopienas iekšējai tirdzniecībai ar mājputniem un inkubējamām olām.
(4) Tādēļ attiecīgi jāgroza Direktīva 90/539/EEK.
(5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Direktīvas 90/539/EEK IV pielikumu aizstāj ar šā lēmuma pielikumu.
2. pants
Šis lēmums attiecas uz dzīviem mājputniem un inkubējamām olām, kas sertificētas sākot no 2002. gada 1. janvāra.
3. pants
Šis lēmums ir adresēts dalībvalstīm.
Briselē, 2001. gada 3. decembrī

Labels: 3
17
6